**MUNICIPIUL SATU MARE**

**DIRECȚIA DE IMPOZITE ȘI TAXE LOCALE**

**NR. 62123/18.01.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Impozite și Taxe Locale din cadrul aparatului de specialitate al Primarului Municipiului Satu Mare, formulează următorul

**RAPORT DE SPECIALITATE**

**la proiectul de hotărâre privind îndreptarea erorilor materiale strecurate în  Anexele nr. 1 și 2 la Hotărârea Consiliului Local  Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în Municipiul Satu Mare, în anul 2024**

Legea nr. 227/2015 privind Codul fiscal, cu modificările și completările ulterioare, este actul normativ ce reglementează materia fiscală, inclusiv la nivel local.

În Titlul IX din Codul Fiscal sunt prezentate impozitele și taxele locale așa cum acestea au fost stabilite de către legiuitor.

Luând în considerare:

Împrejurarea că în cuprinsul Anexei nr.2 a Hotărârii Consiliului Local al Municipiului Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în Municipiul Satu Mare, în anul 2024, s-a strecurat o eroare de încadrare a unor taxe specifice activității D.E.P. Satu Mare reglementate de O.G. nr.84/2001, aceste taxe fiind încadrate inițial în capitolul taxelor speciale , se impune mutarea acestor taxe in cadrul aceleiasi Hotărâri la un capitol distinct, cap. III, si neaplicarea indexarii anuale a acestora cu indicele de inflație. Indexarea acestor trei valori va fi efectuata doar de catre legiuitor.

Forma propusa este cea înaintată de către D.E.P. și se prezintă astfel :

|  |  |  |
| --- | --- | --- |
| Nr. Crt. | Denumire taxa | Nivel pentru anul 2024 |
| 1. | -contravaloare carte de identitate | 7 lei |
| -contravaloare carte de identitate provizorie | 1 leu |
| -furnizare date referitoare la persoană | 1 leu |

Avînd în vedere dispozițiile art. 7 alin.(1), alin. (2) din Legea nr. 52/2003 privind transparența decizională în administrația publică, republicată, cu modificările și completările ulterioare, potrivit cărora ”.... În cadrul procedurilor de elaborare a proiectelor de acte normative autoritatea administrației publice are obligația să publice un anunț referitor la această acțiune în site-ul propriu, să-l afișeze la sediul propriu, într-un spațiu accesibil publicului, și să-l transmită către mass-media centrală sau locală, după caz...... Anunțul referitor la elaborarea unui proiect de act normativ va fi adus la cunoștința publicului, în condițiile alin. (1), cu cel puțin 30 de zile lucrătoare înainte de supunerea spre avizare de către autoritățile publice. Anunțul va cuprinde: data afișării, o notă de fundamentare, o expunere de motive, un referat de aprobare privind necesitatea adoptării actului normativ propus, un studiu de impact și/sau de fezabilitate, după caz, textul complet al proiectului actului respectiv, precum și termenul-limită, locul și modalitatea în care cei interesați pot trimite în scris propuneri, sugestii, opinii cu valoare de recomandare privind proiectul de act normativ…..”,

Prin nota internă comunicată de Serviciul Fond Funciar și Legile Proprietății, se solicită eliminarea punctului 21 al Anexei nr.2 la Hotărârea Consiliului Local  Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în Municipiul Satu Mare, în anul 2024, motivul fiind repsectarea prevederilor O.U.G 41/2016 . Prin acestă eliminare a taxei speciale nu se aduce o modificare substanțială veniturilor bugetului local, acestă taxă fiind una infimă (2lei/fila) .

Față de cele expuse mai sus, raportat și la prevederile O.U.G nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții privind dezvoltarea economico-socială a municipiului și aprobă în condițiile legii impozitele și taxele locale,

Analizând toate prevederile sale proiectul de hotărâre se înaintează Consiliului Local al Municipiului Satu Mare cu propunere de aprobare.

**Director executiv**

**ec. Vasile-Claudiu TINCU**

**Șef Serviciu Impunere Constatare Control**

**ec. Sorin CRIȘAN**

Mihali Cristian /2 ex